Document ID: 31977R2855

ΚΑΝΟΝΙΣΜΟΣ (ΕΟΚ) αριθ. 2855/77 ΤΗΣ ΕΠΙΤΡΟΠΗΣ της 21ης Δεκεμβρίου 1977 περί τροποποιήσεως του κανονισμού (ΕΟΚ) αριθ. 91/66/ΕΟΚ "περί του αριθμού των εκμεταλλεύσεων με λογιστικό σύστημα ανά περιφέρεια, για τις λογιστικές χρήσεις του "1978" και επόμενα"
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος,
τον κανονισμό αριθ. 79/65/ΕΟΚ του Συμβουλίου της 15ης Ιουνίου 1965 περί συστάσεως δικτύου λογιστικής γεωργικής πληροφορήσεως επί των εσόδων και της οικονομίας των γεωργικών εκμεταλλεύσεων στην Ευρωπαϊκή Οικονομική Κοινότητα (1), όπως τροποποιήθηκε τελευταία από τον κανονισμό (ΕΟΚ) αριθ. 2910/73 (2), και ιδίως το άρθρο 4 παράγραφος 4,
Εκτιμώντας:
ότι το άρθρο 3 του κανονισμού αριθ. 91/66/ΕΟΚ της Επιτροπής της 29ης Ιουνίου 1966 περί της επιλογής των εκμεταλλεύσεων με λογιστικό σύστημα, προκειμένου να διαπιστωθούν τα έσοδα στις γεωργικές εκμεταλλεύσεις (3), όπως τροποποιήθηκε τελευταία με τον κανονισμό (ΕΟΚ) αριθ. 3003/76 (4), ορίζει τον αριθμό των εκμεταλλεύσεων με λογιστικό σύστημα ανά περιφέρεια-
ότι η τελική κατανομή των 28 000 εκμεταλλεύσεων με λογιστικό σύστημα στις περιφέρειες, πρέπει να βασίζεται στα αποτελέσματα της κοινοτικής έρευνας για τη δομή των γεωργικών εκμεταλλεύσεων του 1975 που παρουσιάστηκαν σύμφωνα με τα κοινοτικά πρότυπα των γεωργικών εκμεταλλεύσεων και ότι εν αναμονή των εν λόγω αποτελεσμάτων πρέπει η κατανομή αυτή να βασιστεί στις εκτιμήσεις των Κρατών μελών-
ότι οι τεχνικές δυσκολίες που αντιμετωπίζουν ορισμένα Κράτη μέλη δεν επιτρέπουν το "1978" την επίτευξη του αριθμού των 28 000 εκμεταλλεύσεων με λογιστικό σύστημα, που είναι ο τελικός αντικειμενικός στόχος εξαπλώσεως του δικτύου πληροφορήσεως, αλλά ότι οι δυσκολίες αυτές θα υπερβληθούν, ώστε ο αντικειμενικός αυτός στόχος θα επιτευχθεί το "1979"-
ότι τα προβλεπόμενα στον παρόντα κανονισμό μέτρα είναι σύμφωνα με τη γνώμη της κοινοτικής Επιτροπής Δικτύου Λογιστικής Γεωργικής Πληροφορήσεως,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το παράρτημα III του κανονισμού αριθ. 91/66/ΕΟΚ αντικαθίσταται με το παράρτημα του παρόντος κανονισμού για τις λογιστικές χρήσεις του "1978" και επόμενα, των οποίων η έναρξη γίνεται κάθε έτος κατά τη διάρκεια της περιόδου από 1ης Ιανουαρίου έως 1ης Ιουλίου.
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.
Έγινε στις Βρυξέλλες, στις 21 Δεκεμβρίου 1977.

Labels: 2
18
19
6